Pécs-Baranyai Kereskedelmi és Iparkamara

Expo Ferroviaria - vasúti technológiák és rendszerek nemzetközi kiállítása
2023-10-03 - 2023-10-05 | Milánó, Olaszország
Az EXPO Ferroviaria kiállítás a vasúti technológiák és rendszerek nemzetközi kiállítása, amelyet 2023-ban 11. alkalommal rendeznek meg Milánóban. A rendezvény egyedülálló lehetőséget kínál a vasúti szektor összes szereplőjének B2B tárgyalásokra, valamint az aktuális trendek és technológiák megismerésére.
Az esemény főbb témái:

Gördülőállomány és vontatás a személy- és teherforgalomban
Eszközök a városi és regionális szolgáltatásokhoz
Gördülőállomány alkatrészek, alrendszerek és belső szerelvények
Anyagok, vágányok építése és karbantartása
Vonatjelzés és vezénylés
Kommunikációs technológia
Jegyértékesítő és utastájékoztató rendszerek

Részvételi díj:

Kiállítóként:

Minimális alapterület: 9 m²
Általános stand díj: 445 €/m²
A stand bérlésnek határideje nincs, a szabad helyek függvényében foglalható.

Látogatóként: előzetes regisztrációt követően ingyenes

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

További információ

A minőségbiztosítás és a HR kapcsolata - műhelybeszélgetés az újraalakuló kamarai Minőségügyi Klub ülésén
2023-10-03 14:00 - 16:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
Újraindul a Minőségügyi Klub, első ülésének témája a minőségirányítás és a hozzá kapcsolódó HR helyzetét világítja meg a régióban.
Miért kell foglalkozni a minőségmenedzsmenttel?
2 fontos dolog magyarázatot ad:

Szűkül a piac, ezzel együtt nőnek a követelmények. Csak azok tudnak fennmaradni, akik a piac elvárásainak magas minőségű termékekkel és/vagy szolgáltatásokkal tudnak megfelelni, legyen szó akár a hazai, akár a külföldi piacokról.
Sokkal többe kerül az, ha a cég nem foglalkozik a minőségirányítással, mert az így „megspórolt” költséget selejtben kell majd megfizetni.

Mikor és hol? 2023. október 3-án (kedden) 14.00 órakor a Pécs-Baranyai Kereskedelmi és Iparkamara székházában (7625 Pécs, Majorossy Imre u. 36.).
Kiknek szól? Mikro-, kis-, közepes méretű és nagyvállalatok szakembereinek
Mi fog történni? Szakemberek előadásai mellett kötetlen beszélgetésben vesznek részt a jelenlévők.
Részvételi díj: A részvétel ezen az alkalmon díjmentes, de regisztrációhoz kötött.

Minőségügyi Klub 2023.10.03.

Név
*

Cégnév
*

Adószám
*

E-mail
*

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Igény alapú folytatás
Az első klubösszejövetelen a résztvevők az őket érintő témákat elmondják és azok köré szerveződnek a klub további összejövetelei.
Együttműködő partnerek:
CERT TANUSÍTÓ ZRT.
MAVASZK Kft.
További információ:
Császár Gergely innovációs és iparfejlesztési projektiroda vezető, Enterprise Europe Network – Dél-Dunántúl irodavezető
E-mail: csaszar.gergely@pbkik.hu
Telefon: +36 72 507 186
Mobil: +36 20 442 20 80
és
Piacsek László Zoltán humánerőforrás fejlesztési projektiroda vezető
E-mail: piacsek.laszlo@pbkik.hu
Telefon: +36 72 507 141
Mobil: +36 20 264 66 68

Svájci-magyar üzleti fórum
2023-10-04 09:30 - 16:30 (Europe/Budapest) | Zsolnay Kulturális Negyed, Major utca 21., Pécs, Baranya, 7626, Magyarország
A Svájci Nagykövetség és a Swisschem Hungary közösen szervezi meg a Svájci-magyar üzleti fórum szakmai rendezvényt Pécsett, melynek témája a Körforgásos gazdaság egy fenntartható jövőért lesz.

Program:

9:30-10:00 Kávésarok
10:00-10:15 Köszöntők
Jean-François Paroz, Svájc magyarországi nagykövete
Péterffy Attila, Pécs város polgármestere
Moderátor: Dr. Béres István, a Swisscham Hungary elnöke
10:15-10:35 Magyarország víziója a fenntarthatóságról
Dr. Botos Barbara, klímaügyekért és klímapolitikáért felelős utazó nagykövet, Energiaügyi Minisztérium
10:35-11:00 Svájc szerepe a fenntartható fejlődésben
Miben járul hozzá Svájc és milyen lehetőségek állnak a cégek előtt a szerepvállalásra?
Svájc szerepe a környezeti és társadalmi fejlődésben
Palliatív ápolási program
Dr. Korponai Gergő főosztályvezető, NIH vezető helyettes, Miniszterelnökség
Roland Python, Svájci Hozzájárulási Iroda vezetője, Svájci Nagykövetség Magyarországon
Dr. Csikós Ágnes, Docens, Pécsi Tudományegyetem
11:00-11:30 Kávészünet – Cleantech kiállítás megnyitó
11:30-11:50 Együttműködés a Pécsi Tudományegyetem és a Roche Magyarország között

Raffaella Bondi, ügyvezető igazgató, Roche Magyarország
Kiss Adrienn, Chief Commercial Officer, Roche Diagnosztika üzletág
Pécsi Tudományegyetem (egyeztetés alatt)

11:50-13:00 Panelbeszélgetés a körforgásos gazdaságról és fenntarthatóságról iparági résztvevőkkel
Hazai példák társadalmi és gazdasági oldalról
Dr. Botos Barbara, klímaügyekért és klímapolitikáért felelős utazó nagykövet, Energiaügyi Minisztérium
Hoffmann Tamás, ügyvezető igazgató, Holcim Magyarország Kft.
Raffaella Bondi, ügyvezető igazgató, Roche Magyarország Kft.
Dr. Hirth Markus, üzletfejlesztési vezető, Kontakt Electro Kft.
Moderátor: Márta Irén, igazgató, Magyarországi Üzleti Tanács a Fenntartható Fejlődésért (BCSDH)
13:00-14:00 Ebéd, Networking
14:15- Egyéni transzfer
15:00-16:30 Gyárlátogatás a Holcim Magyarországnál – Előzetes regisztráció szükséges!

Dátum, időpont: 2023. október 4., 9:30
Helyszín: Pécs, Zsolnay Kulturális Negyed, E78 terem
A rendezvény nyelve magyar-angol (tolmácsolást biztosítanak).
A részvétel ingyenes de regisztrációhoz kötött. Regisztrálni ITT lehet.

Magyar - Brit Üzleti Fórum
2023-10-05 10:00 - 14:00 (Europe/Budapest) | Novotel Budapest Danube Hotel, Bem rakpart 33-34., Budapest, Pest, 1024, Magyarország
A HEPA Magyar Exportfejlesztési Ügynökség Magyar-Brit Üzleti Fórumot szervez, Magyarország Londoni Nagykövetségével és a Hungarian British Business Alliance-el (HBBA) együttműködésben.
A rendezvény célja, hogy lehetővé tegye a két ország üzleti szereplői közötti új és meglévő gazdasági kapcsolatok erősítését és előmozdítsa az üzleti és technológiai együttműködést.
Az esemény részeként a résztvevők B2B találkozók keretében közvetlen tárgyalásokat folytathatnak a brit üzletember delegáció tagjaival.
A fórum kiemelt témái: az innováció, beruházások és a technológiai újdonságok.
Helyszín: Novotel Budapest Danube (1027 Budapest, Bem rakpart 33-34.)
Időpont: 2023. október 5., csütörtök 10:00-14:00
Programterv

9.30 – 10.00
Regisztráció – Networking – kávé

10.00 – 10.15
Bihari Katalin a Külgazdasági és Külügyminisztérium külgazdaság fejlesztéséért felelős helyettes államtitkárának nyitó előadása

10.15 – 10.25
5 cég bemutatkozása 2-2 percben

10.25 – 10.35
Jenei Gábor HEPA vezérigazgató előadása

10.35 – 10.45
5 cég bemutatkozása 2-2 percben

10.45 – 10.55
Susanna Toth Lee HBBA CEO és Peter Wilcock HBBA Non-Exec Chair előadása

10.55 – 11.05
5 cég bemutatkozása 2-2 percben

11.05 – 11.45
Panel – Jó gyakorlatok a brit piacon

11.45 – 14.00
Networking – Üzleti Matchmaking – Állófogadásos ebéd

A részvétel a cégek képviselői számára ingyenes, azonban regisztrációhoz kötött.
Amennyiben az esemény felkeltette érdeklődését, kérjük, hogy részvételi szándékát a REGISZTRÁCIÓS FELÜLET kitöltésével szíveskedjen jelezni legkésőbb 2023. szeptember 20. 16:00 óráig.
Az üzleti fórummal kapcsolatos kérdéseire a eeninfo@hepa.hu címen válaszolnak.

EIT Connect & Experience 2023 bootcamp
2023-10-07 - 2023-10-12
A Connect & Experience egy olyan bootcamp, amely európai ökoszisztéma-vezetőket hoz össze, lehetőséget kínálva nekik, hogy csatlakozzanak a hasonlóan gondolkodó kollégák exkluzív közösségéhez, és elsajátítsák a legjobb gyakorlatokat Izraelből és a világból.

A bootcamp lehetőséget nyújt, hogy gyakorlati eszközökre tegyenek szert, bővítsék saját szakmai hálózatukat, valamint hozzájárul a legmagasabb szintű szakmai és személyes fejlődéshez.
A programra 2023. október 7-12. között kerül sor Izraelben.
A jelentkezési határidő: 2023. július 30.
Kiknek szól?
Ha Ön európai tapasztalattal rendelkező vezető szakember, aki több mint 5 éves vezetői tapasztalattal rendelkezik az innováció és/vagy az üzleti vállalkozások létrehozása területén, egy olyan szervezetnél, amely az európai start-up vállalkozások növekedését ösztönzi, és jelentős hatást gyakorol az európai ökoszisztémára.
További részletek
Részletek a Connect & Experience weboldalon olvashatók.
Jelentkezni az alábbi elérésen lehetséges: APPLY

Biotech Cluster/SME Matchmaking Mission to Japan
2023-10-10 - 2023-10-13
A missziót a „Bio Japan Expo” (https://www.ics-expo.jp/biojapan/en/) mellé szervezik, személyes jelenléttel. Egy nappal a vásár előtt, október 11-én a résztvevők részt vehetnek egy partneri rendezvényen, az „Európai Biotech és Pharma Partnering Conference” elnevezésű rendezvényen, amely Oszakában kerül megrendezésre, és amelynek során előre egyeztetett B2B találkozókat szerveznek a Kansai régió vállalatai számára.

Október 11. és 13. között a résztvevőknek lehetőségük lesz a „BioJapan” kiállításon való részvételre Yokohamában, a fontos kapcsolatok felkutatására, személyes találkozókra és a japán biotechnológiai iparral kapcsolatos piaci ismeretek megszerzésére.
Célcsoportok:
A program a következő ágazatokban tevékenykedő uniós kkv-kat és klasztereket célozza meg:

Gyógyszerkutatás és a gyógyszerkutatás támogatása
Regeneratív gyógyászat
Terápiás szerek, diagnosztikai szerek
Az 1.-3. témakörhöz kapcsolódó mesterséges intelligencia és IoT-technológiák
Digitális orvostudomány (AI-alapú gyógyszerfejlesztés, gyógyszer-eszköz kombinációk stb.)
Digitális terápiák (nem farmakológiai terápiás rendszerek, alkalmazás-eszköz kombinációk)

Költségek:
Az EU-Japán Központ fedezi a misszióhoz közvetlenül kapcsolódó összes költséget: vásári stand, az Oszakából Yokohamába történő szállítás költségei, a partneri tevékenységek.
A részt vevő vállalkozásoknak kell fedeznie az utazási, szállás- és megélhetési költségeket.
Az EU-Japán Központ 600 eurós támogatást nyújt a fenti költségek fedezésére.
A program célkitűzései:
– A releváns kulcskapcsolatok (döntéshozók, K+F központok, potenciális partnerek stb.) azonosítása.
– Kapcsolatok kialakítása a potenciális partnerekkel (kereskedelem és technológia)
– A személyes találkozókból származó előnyök kihasználása, amelyek lehetséges üzleti lehetőségekhez vezetnek.
– Ismeretek szerzése a piaci struktúráról, az ágazati elemzésről, a japán üzleti kultúráról és politikáról.
További információ a küldetésről és a jelentkezéshez:
https://www.eu-japan.eu/events/biotech-clustersme-mission

Rapid HR Roadshow – Nyílt Humán Klub ülés a kamarában
2023-10-10 09:00 - 13:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
Díjmentes, nyílt Humán Klub ülést szervez az OHE & HR Evolution és a Pécs-Baranyai Kereskedelmi és Iparkamara, október 10-én, kedden.

Helyszín: Pécsi Kereskedelmi Központ, Zsolnay terem
A rendezvényen tervezett programja:
9.00 Köszöntő, az előadók bemutatása – Pernyéz Zsuzsanna a PBKIK Humán Klubjának elnöke,
az OHE bemutatkozása – Csaposs Noémi
9.15 Hova tovább fluktuáció? – Országos fluktuáció kutatás eredményei, következtetései – Csikós-Nagy Katalin
10.15 Szünet, szendvicsek, kávé, víz
10.30 Munkavállalók alkalmazása a harmadik világból – Németh Mariann
11.00 Gyakorlati tapasztalatok ismertetése – Virányi Zsófia HR vezető, Hanon Systems Kft.
11.30 Interaktív workshop
12.15 Büfé ebéd

A részvétel díjmentes, de regisztrációhoz kötött!
Regisztráció

Nyílt Humán Klub ülés 2023. október

Jelentkező neve
*

Jelentkező e-mail címe
*

Képviselt vállalkozás/intézmény
*

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

A helyek száma limitált, így érdemes időben biztosítani a helyet!
Találkozzunk személyesen! Várjuk szeretettel!
Amennyiben autóval érkezik parkolásra csak a környékbeli utcákban van lehetőség. Felhívjuk figyelmét az új parkolási rendre, mely 2022. július 1. óta hatályos: https://pbkik.hu/2022/07/20/hirek/fooldal/uj-parkolasi-rend-az-irodahaz-kornyeken/
Az új rend a „zölddel jelzett” területre vonatkozik, a többi utcában korlátlan ideig lehet parkolni. A zölddel jelzett területen érkezéskor a műszerfalra elhelyezve kell jelezni a parkolás megkezdésének pontos időpontját. Ezt műanyag órával vagy egy lapra felírva is megteheti.
Kapcsolódó weboldalak:
Országos Humánmenedzsment Egyesület
Humán Klub

ELECTROSUB 2023 - nemzetközi üzletember találkozó, konferencia és kiállítás az Ipar 4.0 jegyében
2023-10-11 - 2023-10-12 | Lurdy Ház, Könyves Kálmán krt. 12-14., Budapest, 1097
Az október 11-12-én zajló ELECTROSUB Konferencia és Kiállítás az Ipar4.0-hoz köthető innovatív technológiák koncentrált szakmai és üzleti fóruma. Az idei program fókuszterületei: elektronika, elektrotechnika, digitalizáció, AI, IoT, robottechnika, automatizáció. Idén az Enterprise Europe Network szervezésében nemzetközi üzletember találkozó is segíti az üzleti partnerkeresést.

Napjainkban az iparban jelentős változások zajlanak. Az Ipar4.0 technológiák alkalmazása, a digitalizáció, a fejlődés kikerülhetetlen útja, a fenntarthatóság záloga. Az ELECTROSUB bemutatkozási lehetőséget, üzleti, szakmai fórumot kínál a cégeknek, amelyek a tematikájához köthető iparágak műszaki megoldásokon alapuló termékeinek és szolgáltatásainak előállításában érdekeltek, akár tervezőként, kutatóként, fejlesztőként, gyártóként, szolgáltatóként, oktatóként, kereskedőkén vagy bármi más módon.
Az ELECTROSUB két fő pillére, a konferencia és kiállítás, melyet idén egy személyes részvétel mellett zajló nemzetközi üzletember találkozó is erősít.
A konferencia előadásai a kiállításon bemutatott termékekhez, szolgáltatásokhoz kapcsolódó, innovatív megoldásokról szólnak.
Fókuszban: elektronika, elektrotechnika, digitális átalakulás, robotika, automatizálás
Miért érdemes részt venni?

Vásárlóként – hatékony személyes találkozók során találhat képzett európai beszállítókat.
Piaci/értékesítési menedzserként – új európai ügyfelek felkutatása.
Termékfejlesztőként – találjon partnereket az új technológiák és innovatív megoldások megvitatásához.

A részvétel díjmentes, de regisztrációhoz kötött.

További információ és regisztráció
Nagy Eszter – nagy.eszter@pbkik.hu

DronItaly - polgári és professzionális használatra szánt drónok rendezvénye
2023-10-11 - 2023-10-13 | Bologna, Olaszország
A polgári és professzionális használatra szánt drónokhoz kapcsolódó esemény bemutatja az ágazat fejlesztéseit, innovációt, valamint az aktuális szabályozási kérdéseket. A Dronitaly esemény lehetőséget nyújt az ágazatban működő vállalatok, egyesületek és szakmai szervek találkozására, az aktuális témák megvitatására, valamint B2B és workshopok szervezésére.
Részvételi díj:

Kiállítóként:

16 m²-es két cég számára megfelelő stand: 500 € + áfa

Látogatóként: előzetes regisztrációt követően ingyenes

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

További információ

H2O - nemzetközi vízügyi szakkiállítás
2023-10-11 - 2023-10-13 | BolognaFiere, Viale della Fiera 20, Bologna, 40127, Olaszország
A H2O több mint 30 éve az olasz és nemzetközi vízipar egyik fontos eseménye. A kétévente megrendezésre kerülő nemzetközi vízügyi kiállítás lehetővé teszi az intézmények, egyesületek és cégek közötti kapcsolatok és partnerségek kialakítását és erősítését, az esemény fontos találkozási pont az ágazatban. Az idei kiállítás főbb témái többek között a víz kinyerése, a csatornázás, víztárolás, öntözés, valamint mindezen folyamatok automatizálása.
Részvételi díj:

Kiállítóként: 16 m²-es két cég számára megfelelő stand: 2.500 € + áfa
Látogatóként: előzetes regisztrációt követően ingyenes

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot a milánói főkonzulátussal az alábbi elérhetőségek bármelyikén:

telefon: 00 39 379 278 4523 (Paschek Dániel külgazdasági attasé)

e-mail: trade.mil@mfa.gov.hu, daniel.paschek@mfa.gov.hu
További információ: www.accadueo.com

Új lendület a hazai vállalkozásoknak!
2023-10-11 13:00 - 17:00 (Europe/Budapest) | Corso Hotel, Koller u. 8., Pécs
Egy ideje minden évben újra és újra felmerül a kérdés a vállalatvezetők fejében: túl vagyunk a nehezén? Mi jöhet még? Hogyan fejleszthetem tovább a cégemet ennyire bizonytalan és nehezített pályán?
Kristálygömbje senkinek sincs, van viszont szándék arra, hogy sokrétű gazdasági tudás és tapasztalat összegyűjtésével, megosztásával adjanak új lendületet a kis- és középvállalkozásoknak a válságkezeléshez és a további fejlődéshez. Ez a szándék hívta életre őszre is a Portfolio országos szakmai rendezvény sorozatát, amely most Nyíregyházára, Pécsre és Székesfehérvárra látogat el.
Az ingyenes fél napos délutáni eseményeken vállalatvezetők, pénzügyi, munkaerőpiaci, digitalizációs és energetikai szakértők, a szakpolitika és a finanszírozói oldal képviselői adnak áttekintést a helyi vállalkozások lehetőségeiről, a régió gazdasági kilátásairól és versenyképességéről.
A szervezők a pécsi rendezvény kiemelt előadására a Pécs-Baranyai Kereskedelmi és Iparkamara vezetőit kérték fel. A kerekasztal beszélgetés pedig helyi mérvadó cégek vezetői és kamarai testületi tagok részvételével zajlik.
Kiemelt témák:

Gazdasági kilátások Magyarországon. Amin túl vagyunk és ami még jöhet
Finanszírozási források, támogatási programok mikro-, kis és középvállalatoknak
Munkaerőpiaci kihívások nehezített pályán
Digitális transzformáció nem csak nagyoknak – hogyan lehet jól csinálni?
Energiabeszerzésről okosan: piaci kilátások, árazás, szerződéses keretek
ESG, az új varázsszó – de mégis mit kezdjünk vele?
Vállalatvezetői kerekasztal: saját tapasztalatok válságkezelésről és versenyképességről

A rendezvény a támogatóknak köszönhetően ingyenes, de a részvételhez REGISZTRÁCIÓ szükséges.
A rendezvényen kávéval, üdítővel és pogácsával várják a résztvevőket!
További információ és részletes program.

HOST - vendéglátóipari szakkiállítás
2023-10-13 - 2023-10-17 | Fiera Milano, Strada Statale Sempione, 28., Rho, 20017, Olaszország
A kétévente megrendezésre kerülő rendezvényen szinte minden vendéglátóipari termék (alapanyagok, konyhai gépek, feldolgozó ipari berendezések, automaták, asztalok, étkészletek, stb.) megtalálható, a következő szektoroknak szentelt pavilonokban: vendéglátás, pizza és tészta, kávé és tea, automaták, fagylalt, cukrászat, berendezés, díszítés.
A legutóbbi kiállításon 51 országból 2.165 kiállító valamint, közel 200 ezer vendég volt jelen.
Részvételi díj:

Kiállítóként: egyéni ajánlat alapján
Látogatói jegy:

egynapos (július 1-től): 50 €
kétnapos (július 1-től): 55 €

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot a milánói főkonzulátussal az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

További információ: host.fieramilano.it

Advanced Therapies Summit 2023 - hibrid B2B
2023-10-16 - 2023-10-20 | Online
Partnert keres innováció megvalósításához? Tanácsra van szüksége a piacbővítéshez? Ön egy egészségügyi szolgáltató, aki a legjobb gyakorlatokat vizsgálja? Bármi legyen is a célja, az Advanced Therapies Summit-on megtalálhatja a megfelelő partnert, akivel a konferencia alatt személyes találkozót tarthat, vagy online tárgyalhat a konferencia hetében.

Az Enterprise Europe Network támogatja ezt az egyedülálló eseményt, és a konferencia mentén virtuális partnerkereső eseményt szervez október 16-án, 17-én, 18-án és 20-án.
A regisztráció mind a konferenciára, mind a partnerkeresőre a B2Match platformon keresztül történik.
Október 16-18. és 20: Online partnerkeresés – regisztráció és részvétel díjmentes
Október 19: Helyszíni konferencia – regisztráció és részvétel díjköteles, részvételi díj: 150-500 EUR
A konferencia célja:
Egyetlen szervezet sem rendelkezik olyan tudással, erőforrásokkal és képességekkel, amelyek ahhoz szükségesek, hogy világszerte megfizethető, fejlett terápiás gyógyszerkészítményeket (ATMP) és áttörést jelentő egészségügyi előnyöket biztosítson a betegek számára. A köz- és magánszféra érdekelt felei – a tudományos élet, az ipar, a kormányzat és a betegek – közötti együttműködés a siker kritikus tényezője, ha az „ellátástól a gyógyításig” való elmozdulás ígéretét meg akarjuk valósítani.
A konferenciára Belgiumból és egész Európából érkező előadókkal több mint 250 köz- és magánszféra – az orvostudomány és a tudományos élet, az ipar, a kormányzat és a szabályozó hatóságok, valamint a betegek képviselői – képviselői érkeznek, és várhatóan a 2023-as naptár egyik legfontosabb eseménye lesz.
Idei fókuszterületek:

génterápia
sejtterápia
szövetterápia

További információ és regisztráció: https://advancedtherapiessummit2023.b2match.io/

Hatékony marketingmegoldások KKV-k számára képzés
2023-10-17 09:00 - 2023-10-19 16:00 (Europe/Helsinki) | Pécsi Kereskedelmi Központ, Majorossy Imre utca 36., Pécs, Magyarország
Példák, minták, módszerek a mindennapi marketinghez
Jól bevált gyakorlatok, kipróbált sablonok, amit a rohanó hétköznapokban kiválóan tudnak hasznosítani a cégvezetők, vállalkozók, marketingesek. Röviden így lehetne összefoglalni a képzés lényegét.
Marketing trendek jönnek mennek, nem könnyű a mai vállalkozóknak eldönteni, melyiket érdemes bevezetni, melyik lehet hatásos az ő tevékenységüknél. Melyik eszközre érdemes költeni, melyik a pénzkidobás? Hol hirdessek, melyik közösségi médiában jelenjek meg? Ezekre és még sok hasonló kérdésre kaphatnak választ mindazok, akik részt vesznek ezen a komplex képzésen.
Gyakorlatból jeles. 100% hasznos tudás.
A 3 napos kurzus során nem csupán elméleti tudás átadása történik. Sokkal inkább hús-vér gyakorlati tréninget takar. Az oktatók olyan szakemberek, akik vállalkozóként több évtizedes tapasztalattal rendelkeznek marketing területen.
Képzés tervezett időpontja: 2023. október 17-18-19., 09.00-16.00 között.
Képzési idő: 21 óra.
Maximális létszám: 30 fő.
Minimális létszám: 10 fő.
Képzés formája: csoportos hibrid (személyes és online) képzés
Képzési díj: 60.000.-Ft/fő + Áfa (támogatott képzés esetén T.A.M.).
Önkéntes kamarai tagoknak és/vagy egy vállalkozástól, legalább 3 fő regisztrálása esetén a képzési díjból 10%/fő kedvezményt biztosítunk.
A képzési díj tartalmazza a képzés összes költségét, beleértve a képzés, a tananyag és a tanúsítvány összegét.
A képzés elvégzésével megszerezhető dokumentum megnevezése: Tanúsítvány

Jelentkezési lap

Jelentkezési határidő: 2023.10.05.
További információ:

Hatékony marketingmegoldások KKV-k számára

A Pécs-Baranyai Kereskedelmi és Iparkamara felnőttképzési engedélyszáma: E/2020/000151, felnőttképzési nyilvántartási száma: B/2020/006151.

Könnyűfém alkatrészek mechanikai és ütközési tulajdonságainak optimalizálása - AMULET webinárium
2023-10-17 15:00 - 16:00 (Europe/Budapest) | Online
A 6XXX alumíniumötvözetek mikroszerkezete egyre nagyobb érdeklődésre tart számot az autóiparban, mivel befolyásolja a könnyűfém alkatrészek mechanikai, ütközési, korróziós és esztétikai tulajdonságait. Ezzel összefüggésben a webinárium célja a 6XXX alumíniumötvözetek meleg extrudálása során bekövetkező átkristályosodás kinetikájának elemzése, valamint olyan megbízható átkristályosodási modellek kidolgozása, amelyeket a FEM-kódokban a mikroszerkezet előrejelzésére lehet használni a szerszámtervezési szakaszban, elkerülve ezzel a költséges és időigényes próbálkozásokat és hibákat.

A webinárium egyike az AMULET projektben megvalósuló sorozatnak.Az AMULET projekt célja, hogy jelentősen hozzájáruljon a CO2-kibocsátás csökkentéséhez az EU-ban a kkv-k szerepének megerősítésével, amelyek innovációit várhatóan a klaszterek fogják elősegíteni és támogatni. Az AMULET feladata az új értékláncok létrehozása a korszerű könnyűsúlyú anyagok elterjedésének segítésével a különböző területeken, a régiók és ágazatok közötti tudástranszfer révén.
A webináriumon való részvétel díjmentes, de regisztrációhoz kötött!
További információ és regisztráció

Bővebben az AMULET projektről:
AMULET

4th Tbilisi Silk Road Forum “Connecting Today Resilient Tomorrow”
2023-10-26 - 2023-10-27 | The Biltmore Hotel Tbilisi, 29 Shota Rustaveli Ave, Tbilisi, Georgia
A Grúz Kereskedelmi és Iparkamara 4. alkalommal szervezi meg a Selyemút Fórumot, idén “Connecting Today Resilient Tomorrow” címmel. A rendezvény díszvendége Irakli Garibashvili grúz miniszterelnök lesz.
A fórum témái lesznek többek között a kelet-nyugati kereskedelem új felépítése, energiapolitika, a turizmus fenntarthatósága és diverzifikált befektetések a rugalmas jövőért.
Időpont: 2023. október 26-27.
Helyszín: Tbiliszi, Georgia
A részvétel regisztrációhoz kötött, melyet IDE KATTINTVA érhetnek el.
További információ: tbilisisrf.gov.ge

Ismerje meg a Kamarát – Ismerjük meg egymást!
2023-10-26 14:00 - 16:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara örömmel várja az idei évben regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk!

Rendezványünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2023. október 25-ig a pazaurek@pbkik.hu címen, így túljelentkezés esetén a várólistáról tudjuk még másoknak biztosítani a részvételt.
Amennyiben nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

MKIK Magyar-Német Tagozat roadshow
2023-10-31 10:00 - 11:00 (Europe/Budapest) | Online – Zoom
A Pest Vármegyei és Érdi Kereskedelmi és Iparkamara (PMKIK), valamint az MKIK Magyar-Német Tagozata tisztelettel meghívja közös szervezésű, Zoom rendszerű online fórumára, melynek célja a német piacra készülő, vagy a már ott jelen lévő, de üzleti kapcsolatait bővíteni kívánó vállalkozások informálása.
Időpont: 2023. október 31. (kedd) 10.00 órai kezdéssel
Helyszín: Zoom szoftver
Program:

09.40 – 10.00
Beléptetés a Zoom rendszerbe

10.00 – 10.05
Megnyitó
Tartja: Dr. Vincze Gábor, a PMKIK főtitkára

10.05 – 10.45
Az MKIK Magyar-Német Tagozatának bemutatása
• Hogyan tudja segíteni a tagozat a hazai vállalkozások német
piacon való sikeres megjelenését és a magyar cégek német üzleti
partnerkeresését?
• Vállalkozói tapasztalok megosztása
Előadó: Bódi László, az MKIK Magyar-Német Tagozatának elnöke, az MKIK Nemzetközi Kollégiumának alelnöke, a Halbo Mce Tervező és Fővállalkozó Zrt. vezérigazgatója

10.45 – 11.05
Export célpiaci üzleti sajátosságok – Baden-Württemberg
Előadó: Komma Krisztián, Magyarország Stuttgarti Főkonzulátusának külgazdasági attaséja

Az előadásokat követően a résztvevőknek lehetőségük nyílik kérdések feltevésére.
A részvétel díjtalan, de előzetes regisztrációhoz kötött, melyet ERRE A LINKRE kattintva tudnak megtenni.
A részvétel technikai feltételei: számítógép / laptop / notebook vagy okostelefon, internet kapcsolat, (beépített vagy csatlakoztatott) hangszóró, mikrofon és kamera, valamint a ZOOM alkalmazás telepítése arra az eszközre, amivel csatlakozni kíván a megbeszéléshez.
A belépési link a workshop előtti napon, hétfőn kerül megküldésre az előzetes regisztrációban jelzett e-mail címekre.

Új időpontban! Fenntarthatóság, mint versenyelőny a textil- és ruhaiparban - EEN Üzleti Klub
2023-10-31 10:00 - 14:00 (Europe/Budapest) | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A világ legnagyobb nemzetközi vállalkozásfejlesztési hálózata az Enterprise Europe Network (EEN) konzorciumi vezetőjeként a HEPA Magyar Exportfejlesztési Ügynökség szervezi az EEN Klub soron következő rendezvényét. Az esemény személyes és online jelenléttel is díjmentesen látogatható, előzetes regisztráció után. 2023-ban EEN Üzleti Klub néven indított rendezvénysorozat az elmúlt évek kihívásaira válaszul, olyan témákat dolgoz fel meghívott szakértő előadókkal, amelyek valamennyi gazdálkodó szerv számára hasznos lehet.

A soron következő rendezvény témája:

Fenntarthatóság, mint versenyelőny a textil-, ruha- és bőriparban
Kiterjesztett Gyártói Felelősségvállalásról (EPR) és az OEKO-TEX®standard szerinti tanúsításról

Előadók:

Lukács Ákos, Ernst& Young, partner, Klímaváltozási és fenntarthatósági szolgáltatások
Budiás-Albert Adrienn, projekt koordinátor, INNOVATEXT Zrt.

A fenntarthatóság alapjai a divat és design területén is megjelentek és kihívásokat tartogatnak. Ilyen kihívások a fogyasztói elvárásoknak való megfelelés, a beszállítói láncok és szereplők beszámoltatása és monitoringozása, adatok gyűjtése a környezetvédelmi, társadalmi és vállalati kormányzási alapelvekről, fenntarthatósági jelentések készítése és nem utolsó sorban a költséghatékony és fenntartható alapanyagok beszerzése.
Szükséges a vállalatok által tipikusan használt fenntarthatósági standardok megismerése (GRI, SASB stb.), hogy ezekre a kérdésekre a divat és design ipar résztvevői is fel tudják építeni saját üzleti ajánlatukat és azon minimum-elvárásoknak meg tudjanak felelni, amelyet a jogalkotó és a fogyasztó megfogalmaznak. Nemzetközi és hazai konkrét esettanulmányokkal megismerhető a fenntarthatósággal kapcsolatos jó gyakorlatok köre és felmérhetőek a green washing kockázatai is, valamint a fenntarthatóság adta előnyök és jövőbeli trendek.
Szó lesz még a Kiterjesztett Gyártói Felelősségvállalás (EPR) relevanciájáról a textil- és ruhaipari gyártók számára. Valamint a textíliák, bőrök, késztermékek/ruházatok mechanikai és kémiai vizsgálatainak lehetőségéről, az OEKO-TEX®standard szerinti tanúsításról.
Az előadást követő szendvicsebéd kiváló lehetőséget biztosít a többi résztvevő megismerésére, valamint az előadókkal az egyéni esetek megvitatására.
Helyszín: Budapest 2. ker. Kacsa utca 15-23 HEPA rendezvényterem (fsz.)
Új időpont: 2023. október 31., kedd, 10:00-14:00
Regisztráció: 09:30-tól
A kiscsoportos workshopon való részvétel díjmentes, azonban előzetes regisztráció szükséges. A résztvevők száma korlátozott, a regisztráció a jelentkezés sorrendjében történik. A sikeres regisztrációról a rendezvényt megelőző héten küldünk értesítést.
Regisztrálni ezen a felületen lehetséges: Regisztráció
Felmerülő kérdéseivel forduljon bizalommal munkatársunkhoz:
Czagány Melinda, +36202395860, czagany.melinda@hepa.hu
Amennyiben nem tud személyesen részt venni az eseményen, úgy ONLINE CSATLAKOZÁSI LEHETŐSÉGET is biztosítunk: Kattintson ide az értekezlethez való csatlakozáshoz

MEDICA Healthcare Brokerage Event 2023
2023-11-01 - 2023-11-30 | Online, Düsseldorf, Németország
Az egészségipar első számú nemzetközi találkozóhelye, a MEDICA 2023 (november 13-16.) alkalmából, az Enterprise Europe Network (EEN) nemzetközi üzletember találkozót szervez, melynek immár több mint 20 éves hagyománya van. Idén ismét lehetőség lesz személyes találkozók lebonyolítására is a MEDICA 2023 teljes időtartama alatt. Azok számára, akik nem tudnak utazni vagy helyszíni találkozókat foglalni, 2023. november 30-ig online tárgyalási lehetőség is biztosított. Emellett webináriumok, előadások, pitchek és egyéb tartalmak is várják a résztvevőket, akárcsak 2022-ben.

Üzletember találkozó
online: 2023. november 1-30.
személyesen: 2023. november 13-16. Helyszín: Messe Düsseldorf, Hall 6, First Floor Gallery, Stand A6.1
Webináriumok, szakértői előadások, workshopok az alábbi témakörökben:

Textilanyag- és technológiai innovációk az orvosi termékekhez
Telemedicina és távgondozás – mi vár ránk?
Prototípusok és 3D nyomtatás az orvostudományban

Miért érdemes részt venni:

Kezdeményezzen új üzleti kapcsolatokat.
Találkozzon innovatív technológiák szolgáltatóival egész Európából és Európán kívülről.
Lépjen kapcsolatba potenciális partnerekkel a jövőbeli együttműködés érdekében.
Teremtsen határokon átnyúló, hosszú távú üzleti kapcsolatokat.
Találjon új partnereket kutatási projektekhez.

Regisztrációs díjak

150 euró – vállalkozások, szövetségek, kutatóintézetek stb.
75 euró – startupok (EEN, 2020. január 1-jén, vagy azt követően alapítva)
0 euró – Állami vásárló / kórházak / idősotthonok

Minden résztvevő, aki tájékoztatja a szervezőket a B2B-nek köszönhetően született együttműködésről és ezt megerősíti írásban, visszakapja a regisztrációs díjat.

További információ és regisztráció

Üzleti delegáció a barcelonai Smart City Expora
2023-11-05 - 2023-11-10
A Budapesti Kereskedelmi és Iparkamara (BKIK) 2023. november 5-10. között az okosváros (smart city) területen tevékenykedő jelenlegi és újonnan belépő tagvállalatainak, valamint más területi kamarák önkéntes tagjainak – egy közös stand társfinanszírozásának keretében – támogatott megjelenési lehetőséget biztosít a 2023-as barcelonai Smart City Expo World Congress rendezvényen.

A sikeres program megvalósítása érdekében a kamara a Madridi Magyar Nagykövetséggel, valamint Magyarország Barcelonai Főkonzulátusával is aktívan együttműködik.
A vállalkozásoknak a Smart City Expón történő részvétel mellett lehetőségük nyílik barcelonai és madridi workshopon is részt venniük.
Célcsoport
Olyan külpiacok iránt érdeklődő exportorientált vállalkozások, melyek az alábbi területeken tevékenykednek:

ICT

smart city
intelligens egészségügy
intelligens épületek
intelligens energia
mesterséges intelligencia
más intelligens (smart) megoldásokkal foglalkozó cégek

A részletes programot, valamint a jelentkezés menetét a csatolt mellékletek tartalmazzák.
Jelentkezni az alábbi hivatkozásra kattintva tudnak legkésőbb, 2023. szeptember 6-án 17:00 óráig.
Jelentkezem a BKIK spanyolországi delegációjába!
Felhívjuk figyelmüket, hogy a résztvevők a repülőjegy és szállás költségét maguknak állják, továbbá, hogy önkéntes BKIK vagy más területi kamarai tagság és a fizetendő önrész a kiállításon és standon történő költségtámogatás feltétele.
A szakmai programok nyelve az angol, magyar tolmácsolást nem tudunk biztosítani.
További információ:
Babák Péter
Nemzetközi Kapcsolatok Iroda, irodavezető
mail: babak.peter@bkik.hu
Tel: +36 1 488 21 65
További részletek
Program
Adatkezelési tájékoztató

Joint Venture Szövetség - Country Ride esemény
2023-11-06 12:00 - 15:00 (Europe/Budapest) | AutóCity Zrt., Diósi út 1., Pécs, Baranya, Magyarország
A JVSZ fontos törekvése a vidéki telephellyel rendelkező vállalatok aktív bevonása, ezért egy 8 alkalmas “Country Ride” eseménysorozatot szerveznek, régiós nagyvárosokban, a programot az adott régió számára releváns témák köré építve. Ezeken az eseményeken szeretnének lehetőséget adni a vidéki kis-, közép- és nagyvállalatok számára, hogy beleláthassanak és bekapcsolódhassanak szakmai és érdekképviseleti tevékenységükbe.
A JVSZ Country Ride vidéki rendezvénysorozatának pécsi állomása november 6-án kerül megrendezésre.
Az esemény nyitóelőadója Szijjártó Péter, külgazdasági és külügyminiszter lesz.
Az esemény fókusztémái:

Miért van szükség Paks II-re? – Tévhitek és a valóság
Innovációs ökoszisztémák kiépítésének fontos szerepe – A vállalatok és kutatóközpontok közötti együttműködések elősegítése, piaci igényekkel való összekapcsolása

Területfejlesztés és a régiós beruházások jelentősége – A régió (Baranya, Somogy, Tolna) üzleti befektetésekkel történő fellendítése

A rendezvényen részt vesz és előadást tart Jákli Gergely, a Paks II. Zrt. elnök-vezérigazgatója, a JVSZ elnökségi tagja, aki beszélni fog a paksi beruházással kapcsolatos tévhitekről, valamint dr. György László, gazdaságstratégiai feladatokban való szakmai közreműködésért és a Tanítsunk Magyarországért program koordinációjának ellátásáért felelős kormánybiztos, aki a Tanítsunk Magyarországért program innovációs ökoszisztémában betöltött szerepét fogja bemutatni.
Időpont: 2023. november 06., hétfő 12:00 – 15:00
Helyszín: AutóCity Zrt. – Volkswagen márkakereskedés (Pécs, Diósi út. 1.)
A rendezvényre sok szeretettel várnak minden kedves érdeklődőt, főként Baranya, Somogy és Tolna vármegyék közép- és nagyvállalati vezetőit és akiknek a régióban érdekeltsége van.
Részletes program, regisztráció és jegyvásárlás: https://jegy.jointventure.hu/rendezveny/country-ride/
A JVSZ fontos törekvése a vidéki telephellyel rendelkező vállalatok aktív bevonása, ezért egy 8 alkalmas “Country Ride” eseménysorozatot szerveznek, régiós nagyvárosokban, a programot az adott régió számára releváns témák köré építve. Ezeken az eseményeken szeretnének lehetőséget adni a vidéki kis-, közép- és nagyvállalatok számára, hogy beleláthassanak és bekapcsolódhassanak szakmai és érdekképviseleti tevékenységükbe.
Minden eseményen a térség számára aktuális témát érintő előadásokat és beszélgetéseket szerveznek és a szervezet legfontosabb üzeneteit adják át a meghívott vendégek számára. Az alkalmakon részt vesz a JVSZ adott régiós nagykövete és az ügyvezetés mellett a Szövetség 25 fős felsővezetőkből álló elnökségének több tagja is.
Az első állomást június 15-én Vas, Veszprém és Zala vármegyék bevonásával tartották meg Veszprémben. A nagysikerű szakmai rendezvényen közel 100 közép- és felsővezető vett részt a régióból, a nyitóelőadást dr. Navracsics Tibor miniszter úr tartotta a területi politika új irányairól.
A hazai és külföldi kis-, közép- és nagyvállalatokat tömörítő Joint Venture Szövetség közel 4 évtizede segíti tagvállalatainak magyarországi működését. A Szövetség kiemelt feladata, hogy támogassa tagvállalatai gazdasági életben betöltött fontos szerepét, és aktív érdekképviseleti tevékenységet lásson el szoros együttműködésben a mindenkori kormányzattal.
A JVSZ az évek során sikeresen alkalmazkodott a megváltozott környezet kihívásaihoz, napjainkra Magyarország egyik legrelevánsabb üzleti szövetségévé, a mindenkori gazdaságpolitikai döntéshozás fontos tanácsadói és véleményezési partnerévé vált.

Dr. Pogátsa Zoltán előadása - Aktuális gazdasági helyzet, kihívások és megoldások
2023-11-06 15:00 - 17:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A kamara elnöksége ősztől az elnökségi üléseit követően szakmai előadásokkal készül a térségi vállalkozások számára.
Az előadóról:

Dr. Pogátsa Zoltán – nemzetközi politikai gazdaságtan szakértő

Dr. Pogátsa Zoltán közgazdász, szociológus, a nemzetközi politikai gazdaságtan szakértője. A Nyugat-magyarországi Egyetem docense, a Közép-Európai Egyetem, az ELTE és a Veronai Egyetem oktatója és a Magyar Tudományos Akadémia volt kutatója. Doktori diplomáját a Sussexi Egyetemen szerezte. 2013-ban görög állami ösztöndíjjal Athénban kutatta a görög válságot, munkája eredményeit könyvben foglalta össze. Oktatói munkája során például az európai integráció gazdaságtana, nemzetközi politikai gazdaságtan, Közép-Európa gazdasága, EU szakpolitikák témakörökben ad elő. Kutatási területe az európai integráció, különös tekintettel a periféria országaira.

Időpont: 2023. november 6. 15:00-17:00
Helyszín: Pécs-Baranyai Kereskedelmi és Iparkamara, Zsolnay terem

A rendezvényen való részvétel önkéntes kamarai tagok számára ingyenes, rendezett regisztrációval rendelkező vállalkozások számára 10.000 Ft + ÁFA.
Előzetes regisztráció szükséges!
Regisztrálni ITT lehet.

Meghívó - Megfelelőségi Képzés vállalatvezetőknek
2023-11-07 10:00 - 13:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
Minden vállalatnak szüksége van megbízható partnerekre, hiszen senki sem sziget az óceánban. A partnerséghez nem elég személyes ismeretség, kapcsolat, sokat lendít az együttműködésen, ha szabályokat alakítunk ki, illetve követjük a partner által kialakított szabályokat. Ebben segít az általunk kínált Compliance Tréning.

A Budapesti Kereskedelmi és Iparkamara az amerikai CIPE szervezettel együttműködésben az Ifjúsági Vállalkozásélénkítő Egyesület, a Budapesti Corvinus Egyetem valamint a Pécs-Baranyai Kereskedelmi és Iparkamara közreműködésével ingyenes tréninget biztosít vállalatvezetőknek a szabályzatalkotás, szabályzatkövetés és jogalkalmazás témakörben, melyre ezúton tisztelettel meghívjuk!

A jó vállalati megfelelőségi programok segítenek megelőzni a helytelen magatartást, és biztosítják a megfelelő irányítást a szervezetben. Ez segít minimalizálni a kockázatot, fenntartani a hírnevét, és jobb környezetet biztosít az alkalmazottai számára, ami hosszú távon a termelékenység javára válik.

Compliance Tréning

Helyszín: 7625 Pécs, dr. Majorossy Imre u. 36.
Időpont: 2023.11.07. (Kedd), 10:00
Jelentkezési határidő: 2023.11.01.

A tréning ingyenes, de regisztrációhoz kötött, melyet az alábbi Google-form kitöltésével tehetnek meg:
https://forms.gle/jS9nHfdvaSGddYZr9

Alább megtalálják a tréning tematikáját.
Meghívó

Üzleti lehetőségek és terjeszkedés Ausztriában
2023-11-07 16:30 - 19:30 (Europe/Budapest) | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség (HEPA) és a Vienna Business Agency (VBA) szervezésében, továbbá az Austrian Business Agency (ABA – Invest in Austria) és Magyarország Bécsi Nagykövetsége szakmai közreműködésével megrendezésre kerül az „Üzleti lehetőségek és terjeszkedés Ausztriában” elnevezésű szakmai esemény, melyre tisztelettel várjuk az érdeklődő cégek jelentkezését. A rendezvényen lehetősége lesz találkozni szakértőkkel, akik válaszolnak az osztrák piaccal kapcsolatos kérdéseire, valamint kapcsolatot építhet olyan vállalkozókkal, akik már Ausztriában és/vagy Bécsben indították el vállalkozásukat. Az esemény az Enterprise Europe Network közreműködésével valósul meg.

16.30 – 17.00
Regisztráció

17.00 – 17.10
Megnyitó
Jenei Gábor, a HEPA Magyar Exportfejlesztési Ügynökség (HEPA) vezérigazgatójának köszöntője

17.10 – 17.50
Hogyan indítsunk sikeres vállalkozást Ausztriában és Bécsben?
Kerekasztal-beszélgetés az alábbi szervezetek képviselőivel:

Jakob Cencic, Stratégiai befektetési igazgató, Afrika és Közel-Kelet, Austrian Business Agency (ABA – Invest in Austria)
Dr. Lehóczki Anett, Külgazdasági attasé, Magyarország Nagykövetsége, Bécs
Eva Johnson, Magyarországi képviselő, Vienna Business Agency (VBA)
Szekér Bálint, Irodavezető, CED Közép-európai Gazdaságfejlesztési Hálózat Nonprofit Kft.

17.50 – 18.10
Esettanulmány: Az osztrák piacra lépés kihívásai és lehetőségei.
Kerekasztal-beszélgetés az alábbi vállalatok képviselőivel:

Kavas Krisztián, Társalapító és üzletfejlesztési igazgató, Synermont Zrt.
Radajkovics Zita, Export Sales Manager, Vajda Papír Kft.
Mányi Gergely, Katker 2005. Kft.

18.10 – 19.30
Networking és személyes konzultáció a szakértőkkel

Technikai részletek:

A rendezvény időpontja: 2023. november 7., 16.30 – 19.30 óra
Rendezvény helyszíne: Magyar Exportfejlesztési Ügynökség (HEPA); 1027 Budapest, Kacsa utca 15-23.
Rendezvény nyelve: angol és magyar

A rendezvény ingyenes, de regisztrációhoz kötött. Regisztrációját 2023. november 6-ig teheti meg.
További információk: Ugrai Alexandra, ugrai.alexandra@hepa.hu
REGISZTRÁCIÓ

HORECA, GASTROFOOD, ENOEXPO 2023 - nemzetközi üzletember találkozó
2023-11-08 - 2023-11-22 | Online
A vendéglátást, szállodaipart és borászati szektort átölelő szakvásárok társrendezvényeként az Enterprise Europe Network 2023. november 8-22. között online üzletember találkozót szervez.

A vásárszervező Kraków EXPO évről évre bemutatkozási lehetőséget biztosít a világ minden részéből származó élelmiszereknek, italoknak és boroknak, éppúgy, mint a szállodák, szabadidős létesítmények és vendéglátóhelyek különféle felszereléseinek. Európa ezen részén ez az egyetlen olyan rendezvény, amely lehetővé teszi a bortermelők és importőrök szervezett üzleti találkozóját a HoReCa szektor képviselőivel.
Főbb szektorok:

borászat
alkoholos italok
élelmiszerek és italok
üdítőitalok, kávé, tea
édességek és cukrászati termékek
tejtermékek
zöldség-gyümölcs, diófélék (friss, szárított, tartósított)
éttermi, bár, pizzéria, kávézó, cukrászdai berendezések
szállodák, panziók és szabadidős létesítmények berendezései

Az üzleti találkozón való részvétel ingyenes, de előzetes regisztrációhoz kötött. Jelentkezési határidő: 2023. november 6.
REGISZTRÁCIÓ

Nyugat-balkáni pályázati és pénzügyi forrástérkép üzleti szeminárium - a Nyugat-balkáni Tagozat tisztújító közgyűlése
2023-11-08 14:00 - 15:30 (Europe/Budapest) | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
Az MKIK Nyugat-balkáni Tagozata a nyugat-balkáni régiót bemutató pályázati és pénzügyi forrástérkép üzleti szemináriumot tart, mely a régiót érintő pályázati lehetőségekről, azok folyamatáról fog rövid áttekintést adni. A tájékoztatást követően lehetőség nyílik kérdéseket feltenni az előadóknak.
A rendezvény keretében szervezik meg a Tagozat éves közgyűlését is.
PROGRAM
Moderátor: Galambos Attila, elnök, MKIK Nyugat-balkáni Tagozat

13.30 – 14.00
Regisztráció

14.00 – 14.45
Előadások
Nyugat-balkáni régiót érintő pályázati lehetőségek

Rövid áttekintés a Nyugat-Balkán régióról
Pénzügyi források és pályázati lehetőségek
Pályázási folyamat bemutatása
Sikeres pályázat összeállítása
Pályázatok kiértékelése és finanszírozása
Projektek utóélete

Előadók: Barna-Lázár Zoltán (ügyvezető) és Brunner Zsanett (üzletágvezető)/ EX ANTE Tanácsadó Iroda Kft.

14.45 – 15.00
Kérdések és válaszok

15.00 – 15.15
A Nyugat-balkáni Tagozat éves közgyűlése
Tájékoztató a 2023. évi tagozati programokról, 2024. évi tervekről

Részvétel feltételei
Jelentkezési határidő: 2023. november 3., péntek, 10.00 óra
A részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZTRÁCIÓ

FIERACAVALLI - a lovas szektor kiemelkedő nemzetközi referenciaeseménye
2023-11-09 - 2023-11-12 | Verona, Olaszország, Magyarország
A lovas szektor kiemelkedő nemzetközi referenciaeseménye, amelyet idén 125. alkalommal rendeznek meg. Az esemény egyszerre köti össze a lovas sportot, a turizmust és nyújt kitűnő alkalmat üzleti kapcsolatok kialakítására, megerősítésére. Az eseményen a lovagláshoz szükséges kiegészítők, ruházat, technikai felszerelés, takarmány, valamint gyógyszerek gyártói és forgalmazói is bemutatkoznak. A 2022-es kiállításon 64 országból több mint 160 ezer látogat, valamint 24 országból 750 kiállító vett részt. A 12 pavilonban sportversenyek, lovas bemutatók, ismeretterjesztő tevékenységek zajlottak, valamint 60 nemzetközi fajtából származó több mint 2.400 ló került bemutatásra.
Részvételi díj:

Kiállítóként:

A kiállítói díjak a szektorok szerint változnak. Érdeklődés esetén a kiállítás szervezői személyre szabott árajánlatot adnak.
Jelentkezési határidő: 2023. szeptember 6.

Látogatóként

Nappali belépő online ára: 23 €
Esti belépő ára helyben: 12 €
Jumping Verona belépő online ára: 40 €
Arany Gála belépő online ára: 40-60 €

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot az alábbi elérhetőségek bármelyikén:

telefon: 00 39 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

További információ

Külgazdasági Nap - Győr
2023-11-09 09:00 - 15:30 (Europe/Budapest) | Győr-Moson-Sopron Vármegyei Kereskedelmi és Iparkamara székháza, Szent István út 10/A., Győr, Győr-Moson-Sopron, 9021, Magyarország
November 9-én minden információt megkap, ami elengedhetetlen a V4-es országok, Ausztria és Németország piacain való sikeres működéshez.

A Külgazdasági Napon jelen lesznek a külügyminisztérium exportstratégiai vezetői, a Magyar Exportfejlesztési Ügynökség (HEPA) és a Nemzeti Befektetési Ügynökség (HIPA) vezetői, exportban sok éves tapasztalattal és sikerekkel bíró cégek képviselői, a térség nagykövetei és külgazdasági attaséi, a kamara exportstratégiai és üzletfejlesztési szakértői.
Amellett, hogy hiteles információikat és hasznosítható tapasztalataikat is megosztják, szó lesz az aktuális külpiaci lehetőségekről, az ott felmerülő kihívásokról és azok megoldásairól.
Tervezett program:

09:00–09:30
Köszöntők:
Pintér-Péntek Imre elnök, Győr-Moson-Sopron Vármegyei Kereskedelmi és Iparkamara
Szekeres István társelnök, Győr-Moson-Sopron Vármegyei Kereskedelmi és Iparkamara
Dr. Lukács Eszter nemzetközi és stratégiai kapcsolatokért felelős elnökhelyettes,
egyetemi docens Széchenyi István Egyetem

09:30–09:50
Bihari Katalin külgazdaság fejlesztéséért felelős helyettes államtitkár, Külgazdasági és Külügyminisztérium

09:50–10:10
Jenei Gábor vezérigazgató, HEPA Magyar Exportfejlesztési Ügynökség

10:10–10:30
Tóth Patrik vezető tanácsadó, HIPA

10:30–10:50
SZÜNET

10:50–11:10
Baranyi András nagykövet, Magyarország Nagykövetsége Prága

11:10–12:10
Pódiumbeszélgetés
Résztvevők:
Moderátor: Kalmárné Dr. Hollósi Erika titkár, GYMSM KIK

Gőbel Adrienn Főosztályvezető, Exportfejlesztési Koordinációs Főosztály, Külgazdaság Fejlesztéséért Felelős Helyettes Államtitkárság, Külgazdasági és Külügyminisztérium
Szekeres István GYMSM KIK nemzetközi ügyekért felelős társelnöke
Rév András MKIK Nemzetközi Kollégium alelnöke és a Dunamenti Kereskedelmi Kamarák Szövetsége elnöke
Iván László vezérigazgató, Graboplast Zrt.

12:10–12:30
EBÉD

12:30–12.50
Felvezető előadás

12:50–13.40
Külgazdasági attasék bemutatkozása: Csehország, Szlovákia, Lengyelország, Ausztria

13.40–15.30
B2B lehetőség a külgazdasági attasékkal
Előre foglalt időpontban, több helyszínen. Időpont kérési lehetőség a regisztrációs űrlapon.

Időpont: 2023. november 9. (csütörtök) 9:00–15:30
Helyszín: Győr-Moson-Sopron Vármegyei Kereskedelmi és Iparkamara székháza (9021 Győr, Szent István út 10/A.)
A részvétel előzetes regisztrációhoz kötött!
REGISZTRÁCIÓ

Process4Planet - webinárium
2023-11-09 10:00 - 12:00 (Europe/Budapest) | Online
Az NCP4Industry hálózat november 9-én, 10 és 12 óra között információs napot szervez a Processes4Planet partnerségről, amelynek célja a 4. klaszter ipari nemzeti kapcsolattartó pontjainak (NCP) és az európai kutatási és innovációs közösségnek a tájékoztatása.
A Processes4Planet partnerség célja az európai feldolgozóipar átalakítása annak érdekében, hogy 2050-re uniós szinten megvalósuljon a körforgás és az általános klímasemlegesség, miközben fokozódik a globális versenyképesség. A Processes4Planet Partnership egy európai társprogram keretében létrehozott köz-magán társulás.
A partnerség az újonnan megjelenő technológiákon és a már kifejlesztett technológiák magasabb technológiai készültségi szintre történő bővítésén dolgozik, hogy 2030-ra elérje a CO2-kibocsátás várható csökkentését, és 2050-re teljes mértékben kifejtse hatását.
Részletes program és további információ
REGISZTRÁCIÓ
